كيقوليك المتهم برييء حتى تثبت إدانته وهادي هي القاعدة. اليوم الخميس المحكمة الابتدائية بمدينة فاس قررت تبرئة بوليسي عندو كراد ديال مفتش شرطة كان كيخدم فالدائرة الأمنية 15 اللّي تابعة للنفوذ الترابي ديال المنطقة الأمنية الرابعة بنسودة. كان توبع بمطالب من النيابة العامة من أجل “الارتشاء”. وجاء تبرئة هاد البوليسي الذي قضى أزيد من 20 يوم رهن الاعتقال الاحتياطي بسجن بوراكايز ضواحي المدينة، بعدما اقتنعت المحكمة ان الملف ديالو مافيه حتى شي قرينة تدينه بقوة القانون. والقضاء كان اسمع حتى للزملاء ديالو بما فيهم رئيس الدائرة. وحتى المشتكي لم ينتصب طرفا مدينة فالمواجهة ديال المتهم. وكانت الفرقة الجهوية ديال الشرطة القضائية بفاس قد أوقفت هاد البوليسي وحجزات ليه 1000 درهم قيلت أنه “رشوة” قدمها أحد المواطنين اللي بلغ عليه فالخط المباشر اللي وضعاتو رئاسة النيابة العامة للتبليغ على الفساد والرشوة. الضحية كان اتهم البوليسي بالابتزاز مقابل يصوب ليه محضر فقضية كتعلق بسوء الجوار. 
بعدما دوز مسكين أكثر من 20 يوم فالحبس .. البراءة “لأنسبيكتور” بفاس متهم بالرشوة